Diari Oficial de la Generalitat Valenciana


Sumari del DOGV 3003, del 30-05-1997 (1997/7131)

RESOLUCIÓ del director general d'Urbanisme de 25 de març de 1997, per la qual es fa públic l'Acord de 30 de gener de 1997, de la Comissió Territorial d'Urbanisme de València, relatiu a la taxació conjunta «Prolongació de la ronda Pont Nou» d'Aldaia.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3003

Data del DOGV
:   30-05-1997

Secció del DOGV
:   ALTRES ANUNCIS - EXPROPIACIONS

Número del document
:   1997/7131


Data del document
:   25-03-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ del director general d'Urbanisme de 25 de març de 1997, per la qual es fa públic l'Acord de 30 de gener de 1997, de la Comissió Territorial d'Urbanisme de València, relatiu a la taxació conjunta «Prolongació de la ronda Pont Nou» d'Aldaia.
  
Vist l'expedient de taxació conjunta tramés per l'Ajuntament d'Aldaia que fa referència al sistema general «GO2-5. Prolongació de la ronda Pont Nou», i de conformitat amb els següents
  
  
Antecedents de fet
  
  
Primer
  
L'expedient va ser sotmés a informació mitjançant la publicació dels corresponents anuncis en el Butlletí Oficial de la Província número 152, de 27 de juny de 1996, en el Boletín Oficial del Estado número 147, de 18 de juny de 1996, i en el Diari Oficial de la Generalitat Valenciana número 2.771, de 17 de juny de 1996. L'Ajuntament el va aprovar provisionalment el 30 de juliol de 1996.
  
  
Segon
  
Aldaia té un Pla General d'Ordenació Urbana, aprovat definitivament el 5 de gener de 1990 per la Comissió Territorial d'Urbanisme.
  
  
Tercer
  
L'expedient té per objecte l'expropiació dels terrenys, pel procediment de taxació conjunta, que han estat afectats pel Projecte de Ronda Nord d'Aldaia, S-226/P, carretera VV-3016 de la N-III a la C-32/5 per Aldaia. Execució del viari del sistema general de comunicacions «GO2-5. Prolongació de la ronda del Pont Nou» establit en el Pla General d'Ordenació Urbana.
  
  
Quart
  
La Comissió Territorial d'Urbanisme, en la sessió celebrada el 23 d'octubre de 1996, va acordar suspendre l'aprovació de la taxació conjunta de què tractem fins que no s'esmenaren les deficiències observades. El 3 de desembre de 1996 es va presentar una nova documentació que esmenava l'anterior. No obstant això, la Comissió Territorial d'Urbanisme, en la sessió celebrada el 30 de gener de 1997 va acordar supeditar-ne l'expedient fins que s'esmenara la deficiència següent:
  
Cal distingir dos supòsits en relació amb les valoracions presentades:
  
1. Respecte de la valoració del sòl urbà no inclòs en la unitat d'execució, adscrit a dotació pública de caràcter local.
  
S'observa correcta la valoració que es fa. S'han esmenat els defectes que, en aquest aspecte, indicava l'anterior acord, ja que s'acull als criteris establits en l'article 53 i 54 del Text Refós de la Llei del Sòl.
  
2. Valoració del sòl urbanitzable programat destinat a sistemes generals que s'obtinguen per expropiació i el destinat a sistemes generals l'obtenció anticipada del qual siga necessària.
  
Els tractem conjuntament, perquè s'utilitza el mateix criteri de valoració. Es modifiquen els criteris escollits per a definir la valoració dels terrenys a l'efecte de l'expropiació i s'acullen als criteris establits en l'article 53 del Text Refós de la Llei del Sòl. Tanmateix en el moment d'establir el càlcul s'indica que:
  
  
La ponència de valors ja preveu aquesta circumstància (que fa referència al fet que en el SUP la valoració serà el resultat d'atribuir a la superfície el 50% de l'aprofitament tipus de l'àrea respectiva) i estableix un valor de 1.600 pessetes el metre quadrat.
  
S'hi adjunta, amb aquesta finalitat, una còpia d'alguns fulls de la memòria de la ponència de valors en què es reflecteix el criteri mantingut.
  
En aquesta memòria s'indica que en la determinació del valor bàsic unitari es tindran en compte les determinacions del pla que incideixen decisivament en la formació del valor del mercat. Tanmateix, per tal d'explicar les determinacions considerades, es fa referència a l'edificabilitat i a l'aprofitament que se'ls ha atribuït als terrenys, però en cap moment es fa referència, tal com indica l'expedient municipal, al fet que la reducció de l'aprofitament derivada de la tècnica de l'expropiació, per aplicació de l'article 60 del Text Refós de la Llei del Sòl, haja estat tinguda en compte per a calcular el valor bàsic unitari, per la qual cosa no és acceptable el criteri que ha mantingut l'Ajuntament i s'haurà d'aplicar sobre el valor obtingut la reducció del 50% de l'aprofitament a què fa referència l'article 60 ja assenyalat.
  
  
Fonaments de dret
  
  
Primer
  
En les expropiacions derivades de l'aplicació de la legislació urbanística, l'administració actuant podrà aplicar el procediment de taxació conjunta, d'acord amb els articles 218 i següents del Text Refós de la Llei del Sòl.
  
  
Segon
  
La tramitació del procediment s'ha realitzat de conformitat amb el que estableix l'article 219 del mateix text legal.
  
  
Tercer
  
L'aprovació de l'expedient implicarà la declaració d'urgència de l'ocupació dels béns i drets afectats, d'acord amb l'article 220 del Text Refós de la Llei del Sòl.
  
  
Quart
  
Ateses les rectificacions i justificacions presentades, el tècnic que emet l'informe considera que han estat esmenades les deficiències indicades anteriorment.
  
  
Cinqué
  
Que el director general d'Urbanisme i Ordenació Territorial és competent, de conformitat amb el que estableix l'article 8.b del Decret 77/1996, de 16 d'abril, del Consell de la Generalitat Valenciana, pel qual s'aprova el Reglament dels Òrgans Urbanístics de la Generalitat Valenciana en relació amb l'article 41 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, respecte de les facultats que per delegació li confereix el Ple de la Comissió Territorial d'Urbanisme.
  
Vista la legislació aplicable, com també la Llei del Règim Jurídic de les Administracions Públiques i del Procediment Administratiu Comú i la resta de normativa aplicable, resolc:
  
  
1. Considerar complit l'Acord de 30 de gener de 1997, de la Comissió Territorial d'Urbanisme de València, que fa referència a la taxació conjunta de la «Prolongació ronda Pont Nou d'Aldaia.
  
  
2. Aprovar l'expedient tramitat pel procediment de taxació conjunta que fa referència al sistema general «GO2-5. Prolongació ronda Pont Nou» d'Aldaia.
  
3. Aprovar les valoracions dels béns i drets afectats.
  
4. Declarar la urgent ocupació dels béns i drets afectats.
  
  
5. Ordenar la publicació en el Diari Oficial de la Generalitat Valenciana d'aquesta resolució.
  
Contra aquesta resolució, que no exhaureix la via administrativa, quant al punt 3 s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador des de la data de notificació, o qualsevol altre recurs que considere oportú.
  
  
Respecte dels punts 1 i 2 no es pot interposar cap recurs per tractar-se d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix, cal notificar aquest acord a les persones interessades titulars dels béns i drets que hi haja en el projecte d'expropiació i adjuntar a aquest acord una còpia del full de preu just aprovat. Se'ls ha de comunicar que, en el termini de 20 dies hàbils següents al de la recepció d'aquesta notificació, podran manifestar per escrit davant aquesta Comissió Territorial d'Urbanisme la seua disconformitat amb la valoració establida en l'expedient aprovat. Si, en aquest termini, les persones interessades no formulen oposició a la valoració, es considerà acceptada la que es fixa en l'acte present d'aprovació de l'expedient i s'entendrà determinat el preu just definitivament i de conformitat. Els fulls d'apreciació impugnats seran traslladats per aquesta Comissió, juntament amb l'expedient, al Jurat Provincial d'Expropiació Forçosa de València.
  
  
València, 25 de març de 1997.- El director general d'Urbanisme i Ordenació Territorial: Fernando Modrego Caballero.